जीवन मूल्यों की प्रोजेक्टर से दी जानकारी
नागदा | स्वामी विवेकानंद शासकीय कॉलेज की राष्ट्रीय सेवा इकाई के सात दिवसीय शिविर के छठे दिन शुक्रवार को भी कार्यक्रम हुआ। इसमें ग्रेसिम ग्रामीण विकास विभाग के अजय नागर ने प्रोजेक्टर के जरिए स्वयंसेवकों को टीम वर्क, व्यक्तित्व विकास व जीवन मूल्यों के बारे में बताया। पश्चात निकाली जागरूकता रैली में बेटी बचाओ, बेटी पढ़ाओ, स्वच्छता, एकता, मादक पदार्थों को त्यागने का संदेश दिया। बौद्धिक सत्र देते हुए डाॅ. बी.एल. पांडे ने खेलों का महत्व बताया। संचालन डॉ. कोलावत ने किया। आभार डॉ. अनिता मालवीय ने माना।
hin_Deva hin_Deva